Узнагароджанне творчых юных лунінчан з выказваннем удзячнасці іх настаўнікам адбылося напярэдадні 22 чэрвеня. Дата пачатку Вялікай Айчыннай вайны болем адгукаецца ў кожнай сям’і, таму сімвалічным было менавіта ў гэты дзень каля Кургана Бессмяротнасці, побач з якім узведзены храм іконы Божай Маці “Спатоленне пагіблых” (“Взыскание погибших”), правесці невялікую па часе, але шчырую і кранальную цырымонію.